cyanic-selkie/wikianc huggingface dataset:
Step Brothers
Sammendrag
Dale og Brennan bestemmer seg for å starte et underholdningsselskap under navnet "Prestige Worldwide" som presenterer deres første musikk-video. De filmet på Roberts båt, i løpet av Dereks bursdagsfest. Men presentasjonen går dårlig når videoen også viser at båten krasjer, noe som ødelegger Robert og Nancy sine drømmer om å seile verden rundt. Robert er rasende og nekter å gjøre en investering i det nye selskapet deres. Dette får Brennan til å kjefte på Robert for at Robret ødelegger Brennans drøm. Den 1. juledag kunngjør Robert at han ønsker å ta ut skilsmisse fra Nancy. Brennan og Dale gir hverandre skylden for foreldrenes skilsmisse, og bestemmer seg for å gå deres egne veier. Brennan begynner å arbeide for Dereks bedrift. Dale finner seg jobb hos et catering-firma.
Flere uker senere lever Brennan og Dale uavhengig som fungerende voksne, og har det bra med de nye jobbene deres. Brennan ønsker å gjenforene familien, og stiller frivillig opp med et prestisjefylt arrangement, Catalina Wine Mixer, hvor også Dereks bedrift er tilstede. De inviterer også Robert og Nancy til selskapet. Festen er en suksess frem til en sangeren i det innleide bandet mister besinnelsen og blir kastet ut. Brennan og Dale inntar scenen sammen, og de fremfører en sang. Dale avslutter forholdet hans til Alice, til hennes forferdelse. Seks måneder senere er Robert og Nancy tilbake sammen, og de bor i deres gamle hjem. Brennan og Dale har klart å gjøre "Prestige Worldwide" til et vellykket underholdningsselskap som blant annet arrangerer karaoke-arrangementer. Robert har fått den gamle båten hans omgjort til et trehus i bakgården deres.
Regjeringa Stoltenberg
Regjeringa Stoltenberg har flere betydninger:
Scada (sommerfugl)
Scada er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fem arter som alle lever i den Neotropiske region (Sør- og Mellom-Amerika).
Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende. Larvene lever på planter i søtvierfamilien.
Frederic Conant
Frederic Warren Conant (født 9. februar 1892, død 24. mars 1974) var en amerikansk seiler som deltok i de olympiske leker 1932 i Los Angeles.
Mannskapet på «Gallant» var; Conant, Robert Carlson, Temple Ashbrook, Charles Smith, Donald Wills Douglas, Jr. og Emmett Davis.
Regjeringa Bondevik
Regjeringa Bondevik har flere betydninger:
Rawa
Rawa (tidligere navn: Roździanka) er en mindre elv med en lengde på 19,6 km i Schlesien i Polen. Den er den største sideelven til Brynica fra høyre, som igjen er en sideelv til Przemsza, som igjen er en sideelv til Wisła. Elven har sitt utspring i Ruda Śląska og renner gjennom byene Świętochłowice, Chorzów og Katowice. Til slutt møter den Brynica i Sosnowiec bare noen hundre meter før denne renner sammen med Czarna Przemsza.
Det meste av Rawa er kanalisert og den fungerer hovedsakelig som en undergrunns kloakkledning. Arbeid med å føre elven tilbake til den opprinnelige formen er påbegynt.
Historie
Elven ble først nevnt i skriftlige kilder i 1737 som Róździanka – fra en gammel landsby kalt Roździeń, som i dag er en del av bydelen Szopienice i Katowice.
Det ble lagt planer om å kontrollere elven sent på 1800-tallet, men starten av første verdenskrig utsatte de tyske styresmaktenes planer. Etter krigen ble tyskernes planer utført av Den andre polske republikken sent i 1920-årene og et kloakkanlegg ble bygget. Elven ble videre regulert fra sent i 1970-årene til tidlig i 1990-årene. Hovedårsaken til reguleringen var faren for flom på grunn av gruvedrift under området som gjorde at bakkenivået sank.
Sergej Kirijenko
Sergej Vladilenovitsj Kirijenko (russisk:, født 26. juli 1962 i Sukhum, Abkhasia) er en russisk politiker. Fra 23. mars til 23. august 1998 var han statsminister i Russland. Han ble utnevnt av Boris Jeltsin og formelt anerkjent av Dumaen den 24. april. Siden 30. november 2005 har han ledet det føderale atomenergibyrået Rosatom.
Laksefamilien
Laksefamilien (Salmonidae) eller laksefisker (Salmoniformes) er en gruppe strålefinnede fisker. Artene i gruppen er utbredt i kalde ormåder på den nordlige halvkule. Noen arter er rene ferskvannsfisker, mens andre vandrer mellom ferskvann og saltvann i løpet av livet. Enkelte arter, som atlanterhavslaks, kan returnere til havet etter gyting. Andre arter, som stillehavslaksene, har kun en gytevandring og dør etter denne.
Artene kjennetegnes ved en langstrakt kropp som er litt sammentrykt fra sidene. De har en sentralt plassert ryggfinne og en stråleløs fettfinne.
En fellesnevner for alle artene er at de trenger rent, kaldt vann og et sunt habitat for å leve. Derfor er tilførte arter i fiskenes biom en trussel for deres videre eksistens.
Inndeling
Antallet arter er i henhold til Eschmeyer og Fong (2016) og FishBase. Alle norske navn er nødvendigvis ikke offisielle, men i bruk.
Naturlige arter
strømsild
vassild
Freiberg (Sachsen)
Freiberg er en by i Sachsen i Tyskland, omtrent midt mellom Dresden og Chemnitz. Freiberg er Tysklands eldste frie bergstad. Byen kan takke de rike sølvleiene både for sin oppkomst og sin velstand. Byen var i sin tid den mest folkerike og mest velstående i markgrevskapet Meißen. Ettersom Freiberg kom nesten uskadd gjennom siste krig, er mye av byens historie bevart i dages gatebilde; over hundre bygninger av mer enn 300 års alder står fortsatt.
Geografi
Freiberg ligger ved nordskråningen av Erzgebirge, på vestsida av elva Freiberger Mulde. I eldre tider var Freiberg omgitt av en ringforma bymur. Kun rester står igjen av selve bymuren, men den kan fortsatt gjenfinnes som et grønt belte omkring dagens bykjerne.
Byutvidelser
I 1907 og 1908 ble forstedene Freibergsdorf og Friedeburg lagt til den historiske byen. På 1950-tallet fulgte Loßnitz og den spredtbebygde kretsen Lößnitz. I 1979 ble Halsbach på østsida av Freiberger Mulde innlemma. De foreløpig siste byutvidelsene kom i 1994, da Zug og Kleinwaltersdorf ble en del av Freiberg.
Historie
Fram til 1168 var området der Freiberg ligger, tynt bebodd. Dette året fant langvegsfarende fraktemenn sølv her, og snart opplevde området en stor tilstrømning av mennesker. De første betydelige funnene ble gjort ved den vesle landsbyen Christiansdorf, som ble kimen til det som snart skulle bli bergstaden Freiberg. Borgen Freudenstein og en husklynge ved Obermarkt ble også en del av byen som vokste fram mellom 1170 og 1220. Foruten å bringe herskerne i Meißen store skatteinntekter, utvikla byen seg raskt til å bli både et handels- og finanssentrum, og fra 1240 fikk Freiberg privilegium for å prege mynt. Snart fant byen det nødvendig å beskytte seg, og en ringmur med 39 tårn ble bygd. Rester av denne står fortsatt. I denne første blomstringsperioden ble det hvert år utvunnet i gjennomsnitt seks tonn reint sølv.
Omkring 1350 avtok sølvproduksjonen merkbart; likevel fortsatte byen å trives, og kom seg også gjennom bybrannen i 1484. I 1542 ble den øverste bergmyndigheten for Sachsen lagt til Freiberg, og helt fram til 1945 hadde tysk bergmyndighet sete i Freiberg. Vinteren 1642/-43 – under trettiårskrigen – var Freiberg beleira av svenske tropper. Schwedendenkmal i Albertparken minnes begivenheten. Påkjenningene under trettiårskrigen og seinere sjuårskrigen brakte Freiberg inn i en stagnasjon. I 1765 ble Bergakademiet grunnlagt, og denne ledende institusjonen i tysk bergvesen har siden vært en hjørnestein i Freiberg. Den dag i dag er Bergakademiets etterfølger – det tekniske universitetet – byens største arbeidsgiver.
Et siste oppsving i sølvutvinninga fant sted på 1800-tallet, men mot slutten av århundret gikk det jamt nedover, og i 1913 innstilte sølvgruvene for godt. Under Det tredje riket kom det i gang drift på andre metaller, som bly, sink og tinn. Denne virksomheten fortsatte i DDR-tida, men i 1969 måtte den siste gruva lukke. I takt med tilbakegangen i gruvedrifta vokste imidlertid andre industrier fram, og i løpet av 1800- og 1900-tallet økte befolkninga fra under 10 000 til over 50 000 i 1990. Etter Tysklands gjenforening har folketallet gått noe ned.
Bøygen (tidsskrift)
Bøygen er et norsk litteraturtidsskrift som ble grunnlagt i 1988. Det drives av masterstudenter ved litteraturprogrammet ved Universitetet i Oslo.
Tidsskriftet er politisk uavhengig og drives på idealistisk grunnlag med støtte fra Norsk kulturråd, Fritt Ord og Studentsamskipnaden i Oslo. Bøygen kommer ut fire ganger i året. Tidsskriftets navn er hentet fra den ukjente hindringen som kalles «Bøygen» i skuespillet Peer Gynt. Tidsskriftet Bøygens siktemål er å gjenspeile ulike sider ved litteraturen og litteraturvitenskapen.
Les Humphries
John Leslie Humphreys (bedre kjent som Les Humphries; født 10. august 1940 i Croydon, død 26. desember 2007 i Basingstoke) var en engelsk popmusiker. Han var frontfiguren i Les Humphries Singers, et populært band på første halvdel av 1970-tallet. Humphreys' mest kjente musikkstykke er kjenningsmelodien til TV-serien Derrick.
Humphries dro til Vest-Tyskland i 1966, der han spilte i bandet Wonderland. Senere møtte han Henner Hoier, og sammen dannet de bandet Les Humphries Singers.
I 1972 giftet Humphries seg med den jugoslaviske sangerinnen og skuespillerinnen Dunja Rajter. De fikk sønnen Danny Leslie Humphries (f. 1974), kjent fra det tyske rockebandet Glow.
Les Humphries Singers
Les Humphries Singers var en popgruppe med base i Hamburg som var populære i store deler av Vest-Europa i første halvdel av 1970-tallet.
Gruppen ble dannet av engelskmannen Les Humphries, som hadde flyttet til Hamburg. Der startet han sammen med Jimmy Bilsbury en musikkgruppe for å lage gladpop inspirert av hippiestilen og gospelmusikken. Gruppen ble kjent for sine sceneshow og for å ha mange vokalister (10–15 i gruppens storhetstid) med en variert etnisk bakgrunn.
Les Humphries Singers eksisterte i perioden 1969–1977, men først fra 1970 ble det alvor i prosjektet. I de følgende årene hadde gruppen en rekke store hitlåter som We are Goin' down Jordan, Mamma Loo, Mexico, Carnival og Kansas City. Etterhvert begynte gruppen å miste populariteten, og den siste større opptredenen fant sted under Eurovision Song Contest 1976, hvor de fremførte Sing Sang Song, som kom på 15.-plass. Les Humphries komponerte også tittelmelodien til TV-serien Derrick.
Gruppen ble oppløst da Humphries plutselig forlot Vest-Tyskland av skattemessige grunner og flyttet hjem til London. Noen av gruppens medlemmer hadde suksess i andre sammenhenger, f.eks. Liz Mitchell, som ble et sentralt medlem i Boney M, Jürgen Drews, som fikk en stor solokarrière i Tyskland og John Lawton, som ble medlem av Uriah Heep.
Gruppen har blitt gjenforent ved enkelte anledninger, og i mai 2007 dannet noen av gruppens medlemmer fra 1970-tallet gruppen The Original Singers, som opptrer med mange av gruppens sanger samt nytt materiale. Blant medlemmene er Jürgen Drews, Peggy Evres, Judy Archer og Tina Kemp-Werner.
Ashland County (Wisconsin)
Ashland Countys totale areal er 5,941 km² hvorav 3,237 km² er vann. I 2000 hadde fylket 16,866 innbyggere og administrasjonssenteret ligger i byen Ashland som også er fylkets største by.
Fylket har fått sitt navn etter senator Henry Clays gård Ashland i delstaten Kentucky.
Motorpsykkel
Motorpsykkel er et Trondheims-basert band bestående av musikere som er mer kjent i andre band.
Historie
Motorpsykkel er et band som spesialiserer seg på å spille igjennom pop- og rock-historien fra 1950 og til i dag med en stor dose humor. Navnet er et spill på Motorpsycho. De har i mange år hatt faste konserter andre juledag i Trondheim, men de har også hatt sporadiske konserter både på andre deler av året og i andre byer. De har også vært backingband for Knutsen & Ludvigsen ved deres siste konserter. Risnes har bakgrunn fra Tre Små Kinesere, Johnsen fra DumDum Boys og Waagø fra Trondheim Symfoniorkester og Tango Concertino.
Helge Mæhlum
Helge Mæhlum (født 11. april 1924 i Ringsaker, død 3. februar 2007) var en norsk teolog og professor i teologi fra 1985 ved Norsk lærerakademi i Bergen, hvor han ble tilsatt fra starten i 1968 som forskningsstipendiat. Han var også Lærerakademiets første rektor fra 1968 til 1970, et verv han også hadde fra 1975 til 1977. Før han kom til NLA hadde han ulike lærer og prestestillinger fra 1954. Mæhlum var medlem av hovedstyret i Norsk Luthersk Misjonssamband fra 1970 til 1976.
Selv om han hadde sin teologiske embetseksamen fra Menighetsfakultetet, valgte han å ta doktorgraden i Basel i Sveits. Det gjorde han på en avhandling om Paulus sine fangenskapsbrev i den etiopiske tekst-tradisjonen. Av den grunn lærte han seg det gamle etiopiske språket ge'ez. Etter at han ble pensjonist i 1989, tok han filologisk embetseksamen med tysk hovedfag og gresk og hebraisk mellomfag.
Krister Wickman
Hans Krister Wickman (født 13. april 1924, død 10. september 1993) var en svensk nasjonaløkonom, embetsmann og sosialdemokratisk politiker. Wickman er mest kjent for sin tid som Sveriges utenriksminister i Olof Palmes første regjering, hvor den svenske regjeringen var sterkt kritisk til USAs engasjement i Vietnamkrigen.
Trafikverket Färjerederiet
Trafikverket Färjerederiet er et rederi i Trafikverket som ble opprettet i 1992 for å drive veifergetrafikk i Sverige. Frem til 2010 het rederiet Vägverket Färjerederiet.
63 gule ferger transporterer årlig 21 millioner passasjerer og 11 millioner kjøretøyer. På oppdrag fra Trafikverket trafikkeres 37 veifergeleder i det allmenne veinettet. Rederiet trafikkerer også Ekeröleden på oppdrag av Ekerö kommune. Når vannet fryser til på fergeledene i Nord-Sverige, har rederiet dessuten ansvar for drift og vedlikehold av opp till åtte isveier.
Rederiet eier også et verft: Tenöverftet utenfor Vaxholm. Alle verftene tar imot egne fartøy og eksterne kunder for vedlikehold, skrogbesiktelser og ombygninger.
Fergelinjene som Trafikverket driver
De fleste fergelinjene som Trafikverket driver er uten avgift.
Innenriks ferger som ikke trafikkeres av Trafikverket Färjerederiet
De har avgift. og del der spesiell tillatelse trenges da de går til bilfrie øyer f.eks:
Fylkesvei 6882
Fylkesvei 6882 (Fv6882) går mellom Rindsem i Verdal og Skogset i Levanger kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 131 (Nord-Trøndelag).
Sigrid Undsets vei (Oslo)
Sigrid Undsets vei (1–7; ingen partallsadresser) er en vei på Tveita i bydel Alna i Oslo. Den går fra Tvetenveien til Ytre Ringvei, rundt store deler av Tveitaområdet.
Veien fikk navn i 1962 etter forfatteren Sigrid Undset. I området er også en rekke andre veier med navn knyttet til hennes forfatterskap.
I nr. 1–5 er tre høyblokker på ni etasjer i Lønnealleen borettslag (OBOS). Borettslaget har 204 leiligheter, og arkitekt var John Engh.
Blokken i nr. 7 ble innflyttet i 2010 og er tilknyttet Lønnebakken borettslag. . For øvrig har de andre husene langs veien adresser knyttet til sideveiene.
Lundsbroa
Lundsbroa er ei bro på fylkesvei 471 i Kristiansand som krysser Otra og forbinder Kvadraturen med Lund i forlengelsen av Dronningens gate. På Lundsiden fortsetter gateløpet i Østerveien.
Det offisielle navnet er «Thygesons minne» (opprinnelig: Thygesons minde) etter stiftamtmann Nicolai Emanuel de Thygeson. Dagens bro ble bygd i 1938.
Den første broa på dette stedet, mellom Nedre Ferjested og Lahelle, stod ferdig i 1810. Den var 504 fot lang, 19 fot bred og hadde 12 brokar. Den var privatfinansiert gjennom et aksjeselskap med kapital på 7 000 riksdaler, mens broa kostet 8 196,50 riksdaler. Brukere av broa måtte betale bompenger. Også den første broa ble kalt Thygesons bro eller Thygesons minne.
Viktor Tsjernomyrdin
Viktor Stepanovitsj Tsjernomyrdin (russisk: Ви́ктор Степа́нович Черномы́рдин, født 9. april 1938 i Tsjornij Otrog i det som i dag er Orenburg oblast, død 3. november 2010 i Moskva) var en russisk politiker, blant annet statsminister i Russland (1992-1998) og fungerende president 5.–6. november 1996.
Han gav et stort bidrag til overgangen fra planøkonomi i russisk politikk. Tsjernomyrdin var kjent i Russland og russisktalende land for sin helt unike språkstil.
Karriere
Viktor Tsjernomyrdin begynte å utvikle sin politiske karriere mens han arbeidet for det sovjetiske kommunistiske parti i Orsk fra 1967 til 1973. I 1973 ble han utnevnt til direktør for naturgassraffineriet i Orenburg, en stilling han innehadde til 1978. Mellom 1978 og 1982 arbeidet han i avdelingen for tungindustri under Sentralkomiteen.
I 1982 ble han utnevnt til viseminister for narurgassindustriene i Sovjetunionen. Samtidig, fra 1983, ledet han Glavtyumengazprom, en industriell sammenslutning for utrviklingen av naturgassressurser i Tjumen oblast.
I perioden 1985–1989 var han minister for gassindustrien. I august 1989 ble hans ministerium omformet til statens Gasskonsern, Gazprom, som ble landets første statsselskap. Tsjernomyrdin ble valgt til dets første formann. Selskapet var fortsatt statskontrollert, men det var gjennom aksjene som staten eide 100 % av. Da Sovjetunionen ble oppløst sent i 1991 ble deler av statens gass-sektor overført til nye nasjonale selskaper som Ukrgazprom og Turkmengazprom. Gazprom holdt på det som befant seg på russisk territorium, og klarte å sikre seg monopol innen gass-sektoren.
Statsminister
En bevinget talemåte på russisk er tilkommet ved Tsjernomyrdins kommentar ved en pressekonferanse den 6. august 1993 angående den mislykkede valutareformen: «Vi ville det beste, men etterpå gikk det som alltid».
I april 1995 var han initiativtaker til etableringen av partiet Vårt hjem - Russland, som var tiltenkt å bli en viktig maktfaktor i parlamentet. Imidlertid mislyktes partiet i valget samme år og fikk kun 10 % av stemmene.
Tjernomyrdin gikk av som statsminister i mars 1998, deretter en kort stund fungerende statsminister. Etter den finansielle krisen i Russland i august samme år foreslo president Boris Jeltsin atter en gang Tsjernomyrdin til statsminister, men dumaen nedstemte forslaget.
Senere virke
Viktor Tjernomyrdin ble innvalgt som representant til dumaen i desember 1999, en post han fratrådte, og ble i stedet fra 2001 til 2009 Russlands ambassadør i Ukraina.
Tjernomyrdin døde den 3. november 2010, etter en tids sykdom.
Iron County (Wisconsin)
Iron County er et fylke i den amerikanske delstaten Wisconsin. Det ligger nord i staten ved Øvresjøen (Lake Superior) og grenser mot Vilas County i øst, Price County i sørvest og mot Ashland County i vest. Det grenser også mot delstaten Michigan i nordøst.
Iron Countys totale areal er 2 381 km² hvorav 420 km² er vann. I 2000 hadde fylket 6 861 innbyggere og administrasjonssenteret ligger i byen Hurley.
Fylket har fått sitt navn etter jernforekomstene i området.
Fokstumyra naturreservat
Fokstumyra naturreservat er et naturreservat i Dovre kommune nordøst for Dombås. Naturreservatet har ramsarstatus, på grunn av sin betydning for våtmarksfugler, både trekkfugler og hekkende fugler.
Området ble fredet i 1923, som en reaksjon på at Dovrebanen hadde påvirket et tidligere bortimot urørt naturområder; fredningen ble oppgradert til naturreservat i 1969. Fokstumyra er dominert av myrer, og ligger 940–960 m over havet, rett under skoggrensen.. Den første fredningen omfattet 7,5 km², dette ble utvidet til 18,2 km² i 2002.
Det er en godt tilrettelagt sti i området med ett fugletårn. Utenfor denne stien er det ferdselsforbud i hekkesesongen 01.05 - 01.08. Avkjøringen fra E6 er ved Fokstugu gard ca. 10 km nord for Dombås.
Regjeringa Brundtland
Regjeringa Brundtland har flere betydninger:
Bernhard von Loßberg
Bernhard Viktor Hans Wolfgang von Loßberg (født 26. juli 1899 i Berlin-Wilmersdorf i Preussen, død 15. mars 1965 i Wiesbaden) var en tysk offiser i den tyske hæren som deltok i første- og andre verdenskrig, samt den spanske borgerkrigen. Han ble kadett i 1916 og generalmajor i 1944.
Krigsinnsats
Von Loßberg var fra 1. april 1939 stabsoffiser ved Wehrmachts overkommando og skal ha vært blant nøkkelpersonene i operasjonavdelingen som bidro til planleggingen av «Operasjon Weserübung», den tyske invasjonen av Danmark og Norge i april 1940.
Dermed ble von Loßberg i januar 1942 beordret til Norge som operasjonsoffiser i staben til den tyske hærens øverstkommanderende i Norge, Nikolaus von Falkenhorst, hvor han tjenestegjorde fram til mai 1944.
Etterkrigstiden
Von Loßberg ble tatt til fange av de allierte styrkene i Neustadt i Holstein den 5. mai 1945. Han satt i fangenskap i Bridgend i Wales inntil han ble løslatt den 26. juli 1946.
Den 5. juli 1949 ankom von Loßberg på nytt Norge, denne gang i all hemmelighet, sammen med blant andre den tyske admiral Otto Ciliax. De tyske offiserene var blitt invitert av den norske etterretningstjenesten for å bidra til en operasjon hvis formål var å utrede hvordan Nord-Norge kunne forsvares under et angrep fra Sovjetunionen.
South Tyneside
South Tyneside er et administrativt distrikt med status som metropolitan borough i Tyne and Wear i England. Administrasjonssenteret er South Shields.
Distriktet ble opprettet 1. april 1974 ved sammenslåing av South Shields, Jarrow, Boldon og Hebburn som alle lå i Durham. Det grenser mot Newcastle upon Tyne og Gateshead i vest, Sunderland i sør og North Tyneside i nord. Mot øst ligger Nordsjøen.
Toussaint Louverture internasjonale lufthavn
Toussaint Louverture internasjonale lufthavn (IATA: PAP, ICAO: MTPP) er en internasjonal flyplass som ligger utenfor Port-au-Prince på Haiti.
Estación La Floresta
Estación La Floresta er en by i kommunen La Floresta i Canelones-departementet i det sørlige Uruguay. Byen har 1 313 innbyggere.
Befolkning
Estación La Floresta har 1 313 innbyggere (beregning 2011).
Kilde:
Berghauptmann
Berghauptmann var tidligere en embetstittel for høyere embetsmenn i Bergverket. Tittelen er, som så mye annet i norsk gruvedrift og tilhørende forvaltning, hentet fra tysk.
Fylkesvei 3976
Fylkesvei 3976 går mellom Øyslebø i Lindesnes og Lunde i Kristiansand.
Frem til 2019 hadde veien betegnelsen fylkesvei 302 (Vest-Agder).
Den nederlandske reformerte kirke
Den reformerte kirke i Nederland regner sin stiftelse til å være synoden i Emden i 1571, hvor nederlandske kirkeledere kom sammen. Fra 1815 til 1853 var kirkesamfunnet statskirke i Nederland. Den nederlandske reformerte kirke har hatt forsamlinger i andre land hvor Nederland har hatt kolonier, som USA, Sør-Afrika og Sri Lanka.
Dukkemann
«Dukkemann» er en norsk popsang som vant Melodi Grand Prix 1967 og var Norges bidrag til Eurovision Song Contest 1967. Sangen er skrevet av Tor Hultin, med teksten av Ola B. Johannessen. Den ble framført på norsk av Kirsti Sparboe.
Melodi Grand Prix
Sangen var en av 305 som ble sendt inn til NRKs åpne konkurranse foran Melodi Grand Prix 1967. Den var en av fem som ble plukket ut til finalen i Centralteatret i Oslo 25. februar 1967. Der sang Torill Ravnaas den med lite orkester, og Kirsti Sparboe med Kringkastingsorkestret.
I avstemningen vant Dukkemann en klar seier og ble dermed Norges bidrag til den internasjonale finalen i Wien.
Eurovision Song Contest
Sangen ble framført som trettende bidrag om kvelden 8. april 1967, etter Spanias Raphael med «Hablemos del amor» og før Monacos Minouche Barelli med «Boum-Badaboum».
Da avstemningen var ferdig, hadde den fått to poeng og ble nummer 14 av 17 deltakere.
Teksten
Sangen er en ballade, der jeg-personen sammenlikner livet med det å være en marionett. Hun beskriver en dukke som synes å ha et kynisk syn på verden, for å få sine strenger kuttet. Derfor burde lytterne huske på å gripe livet med begge hendene, lik dansende dukker.
Kirsti Sparboe har spilt inn sangen. Den ble utgitt på singelen Triola TN 466 i 1967.
Tachibana-wan kraftverk
Anlegget ble utbygd omkring årene 1995–2000. Brenselkilden er kull, og subsidiært råolje. Teknologien er levert av Hitachi og Toshiba.
Liste over Liechtensteins fyrster
«Liechtenstein» etter Borgen Liechtenstein, ved Mödling som har vært holdt i familien fra minst 1140 til det trettende århundre og fra 1807, til idag.
1 Johann Nepomuk Wenzel: 1732-1745 under sin onkel Josef Wenzels formynderskap, fordi han var ved maktovertagelsen bare var 8 år gammel.
Regjeringa Gerhardsen
Regjeringa Gerhardsen har flere betydninger:
Vatten
Vatten er en kristen eksperimentell bluesrockgruppe dannet i Göteborg i begynnelsen av 70-tallet av komponist og gitarist Tomas Ernvik
Landstingsvalget på Grønland 2005
Landstingsvalget på Grønland 2005 ble avholdt over hele Grønland den 15. november 2005, og valgte 31 representanter til Grønlands landsting for perioden 2005–2009. Sittende statsminister Hans Enoksen (S) etablerte et samarbeid med Inuit Ataqatigiit (IA) og Atassut (A) under parolen «Felles ansvar og samarbeid».
Janusz Iliński
Janusz Iliński (født 14. november 1899, død 16. juni 1961 i Paris) var en polsk greve, diplomat og offiser. Han kjempet i andre verdenskrig og deltok i slaget om Narvik der han utmerket seg på en slik måte at han ble tildelt det norske Krigskorset med sverd. Etter verdenskrigen ble han hotelldirektør i USA.
Bakgrunn
Iliński var født inn i en adelsslekt. Han fikk sin utdannelse ved militærakademiet i Polen og ved krigsskolen i École supérieure de guerre i Paris. Han tjenestegjorde som assisterende militærattaché i Frankrike og som militærattaché i Canada.
Andre verdenskrig
Etter utbruddet av andre verdenskrig, der Polen ble okkupert av Tyskland og Sovjetunionen, deltok Iliński i oppbyggingen av polske styrker i eksil i Storbritannia og Frankrike. Etter det tyske angrepet på Norge i april 1940 ble Den selvstendige Podhalebrigaden sendt sammen med franske og britiske styrker for å motstå invasjonen. Oberstløytnant Iliński deltok her som stabssjef og liaisonoffiser.
I slaget om Narvik gjorde han seg bemerket for sin innsats: «Under Podhale-Chasseurenes selvstendige brigades kampe i Norge i mai og juni 1940 viste han personlig mot og koldblodighet. Under angrepet på Narvik var Oberstløytnant Ilinski i første linje forbindelsesoffiser mellem det polske infanteri og den brittiske flåtes artilleri. Han utførte sine opdrag til det siste under de tyske avdelingers ild og sendte rapporter om fiendens stilling med fare for å bli tatt til fange. Under de vanskelige forhold viste han koldblodighet og opmuntret ved sitt exempel offiserer og soldater.» På bakgrunn av denne innstillingen ble han i norsk statsråd 20. mars 1942 tildelt Krigskorset med sverd. Innstillingen kom i stand etter initiativ fra generalmajor Carl Gustav Fleischer. Senere i krigen steg han i gradene til oberst og var sjef for den polske militærmisjonen ved det allierte hovedkvarteret i Europa.
Forretningsmann i USA
Etter verdenskrigens slutt flyttet Iliński til USA og fikk statsborgerskap der. Han gikk inn i eiendomsbransjen og arbeidet først som hotell- og eiendomsforvalter i Washington, D.C.. Han var også inne på eiersiden i eiendomsselskaper. Iliński var styreleder og direktør ved Carlyle Hotel i New York. Iliński var gift med motedesigneren Fira Benenson.
Capability maturity model
Nivåer
CMM har fem nivåer på modenhet, fra 1 til 5.
Émile Baudot
Jean-Maurice-Émile Baudot (født 11. september 1845, død 28. mars 1903) var en fransk telegrafingeniør og oppfinner, kjent som oppfinneren av Baudotkoden. Han var en pioner innen telekommunikasjon. Han fant opp et multiplekssystem som utnyttet hans kode til overføring av skriftlig telegrafi og fant metoder slik at flere forbindelser kunne overføres samtidig over en enkelt linje. Målenheten Baud for symbolhastigheten i et transmisjonssystem, er navngitt etter Baudot.
Tidlig liv
Baudot ble født i Magneux, Haute-Marne i Frankrike som sønn av bonden og den senere ordføreren i Magneux, Pierre Emilie Baudot. Baudots eneste formelle utdannelse var grunnskole. Deretter arbeidet han som landbruker på sin fars gård, før han fikk ansettelse i det franske post og telegrafadministrasjonen som telegrafaspirant i 1869.
Her fikk han opplæring i morsetelegrafi. Senere ble han sendt på et fire måneders kurs for å lære Hughes system for skrivende telegrafi. Dette kurset skulle senere inspirere ham til å utvikle sitt eget system.
Han tjenestegjorde en kort periode under den fransk-prøyssiske krig før han vendt tilbake til sivil tjeneste i 1872.
Telegrafi
Telegrafavdelingen oppmuntret Baudot til, i fritiden, å utvikle et tidsdelt multiplekset system bestående av flere Hughes systemer. Baudot innså at en telegraflinje for en stor del av tiden var ubrukt bortsett fra de korte intervallene da et tegn ble sendt. Med et klokkesystem i begge ender av linjen fant han en metode slik at fem meldingsstrømmer kunne overføres «samtidig» på samme linje. Systemet ble adoptert av den franske post og teleadministrasjonen fem år senere.
Baudot oppfant sin egen telegrafkode, Baudotkode, i 1870 og patenterte den i 1874. Dette er en 5-bit kode som tillater telegrafoverføring av det romerske alfabet, tall og tegn og kontrollkarakterer. I 1874 eller 1875 (kildene divergerer), hadde han utviklet en elektromekanisk metode for å sende koden. Hans oppfinnelse var basert på Hughes' mekanisme for skriving, en innretning for avlesing av sendertastaturet, oppfunnet av Bernard Meyer i 1871 og en 5-bit kode anvist av Carl Friedrich Gauss og Wilhelm Eduard Weber. Sammen med egne ideer sammenstilte Baudot dette til et komplett multiplekset system.
Baudots system
17. juni 1874 patenterte Baudot sitt første utkast til et fjernskriversystem, Patent no. 103,898 Système de télégraphie rapide, der de overførte transmisjonssymbolene automatisk ble omkodet til typografiske tegn og skrevet ut på mottakersiden. Hovedkomponentene i Baudots system er på sendersiden et tastatur med 5 tangenter og en «fordeler». På mottakersiden en ny fordeler og et skrivesystem som skrev ut meldingen på papirremse. En stasjon kunne både sende og motta og bestod dermed av et tastatur, en fordeler og en remseskriver.
Hovedelementet i Baudots system var fordeleren. Hver tangent hadde en elektrisk kontakt. Strømmen fra denne ble ledet inn på en sektor i fordeleren. I fordeleren roterte en kontakt som leser sektoren for hver tangent og overførte denne til linjen. På skissen er vist en fordeler med ti sektorer som gir plass til to operatører som etter tur sender på samme linje. På mottakersiden er det en ny fordeler som sender signalet fra hver enkelt tangent til et tilhørende relé med holdekrets. Relegruppen styrer et typehjul som dreies frem til rett bokstav eller tegn og en hammer drevet av en elektromagnet, slår tegnet inn på papirremsen. Deretter frigjøres releene og systemet er klar til å motta neste symbol. En ser ta det er essensielt at kontaktene i fordelerne på sendersiden og mottakersiden må gå i takt. Det hele danner et synkront tidsdelt system. Fordeleren på sendersiden ble til å begynne med drevet av et system av lodd slik en kjenner det fra urverk, senere av en elektrisk motor. Hastigheten ble først regulert med en sentrifugalregulator. Senere av et elektrisk system med elementer fra en pendel som styrte elektriske impulser. På mottakerside var det et tilsvarende system. Her ble rotasjonshastigheten satt noe høyere enn på sendersiden. I hver sektor, en for hver tangent, ble det overført enten en positiv spenning dersom tangenten ikke var trykket ned, eller en negativ spenning dersom tangenten var trykket ned når avleserkontakten passerte. På én av sektorene var denne polariteten motsatt. Dersom det kontakten på mottakersiden lå litt før senderkontakten ble dette utnyttet til å bremse mottakersystemet slik at sender og mottaker gikk synkront. En kan legge merke til at det kun var den 5-bit koden som ble overført, ingen startbit eller stoppbit. Skissen viser en fordeler med ti sektorer som gir plass for to operatører. Her er bare vist kontaktene og releene for første operatør.
Baudots system ble bygget for én eller flere samtidige operatører, helt opp til seks stykker. Hver operatør hadde et tastatur med fem pianolignende tangenter. Hvert sett med tangenter koblet til fem sektorer på fordeleren. Tangentene ble operert med to fingre på venstre hånd og tre på høyre. Straks en tangent var trykket ned ble den mekanisk låst til fordeleren hadde fullført lesingen av symbolet. Deretter ble tangenten igjen frigjort og var klar for neste symbol. Frigjøringen av tangentene ble annonsert med et cadence signal, til å begynne med av en tonepuls i en telefon (høyttaler), senere ved et hørbart klikk i fordeleren. Fordeleren gikk med sin faste omdreiningshastighet og operatørene måtte følge denne, vanligvis med en takt på ca. 30 tegn/min.
Tidlig bruk
Baudots system ble vist i Paris på verdensutstillingen 1878 Exposition Universelle og vant gullmedalje. Dette gjorde systemet verdenskjent.
Boudots senere karriere
Etter suksessen med sitt system ble Baudot forfremmet til Controller i 1880 og til Inspektør-ingeniør i 1882.
I juli 1887 gjennomførte han en vellykket test over Atlanterhavskabelen mellom Weston-super-Mare og Waterville, Nova Scotia med en dobbel Baudot koblet i duplex.
Den 8. august 1890 etablerte han forbindelse mellom Vannes ved Paris og Lorient. Et tripleks system ble satt opp mellom Paris og Bordaux der en tidligere hadde brukt et Hughes system som hadde fungert dårlig. I april 1894 satte han opp forbindelse mellom børsene i Paris og Milano. Her ble det tatt i bruk en forsterkerstasjon i form av et relésystem.
Baudots telegrafsystem ble etterhvert nær enerådende i Frankrike og en rekke andre land, først i Italia som tok det i bruk innenlands i 1887. Holland kom i 1896, Østerrike og Brasil i 1897. British Post Office i England tok et simplex system i bruk mellom London og Paris i 1897 og utvidet bruken fra 1898. I 1900 kom Tyskland, Russland i 1904, De vestindiske øyer i 1905, Spania i 1906, Belgia i 1909, Argentina i 1912 og Romania 1913.
I 1897 ble Baudots system forbedret ved at en innførte en stanset papirremse. Denne ble laget på forhånd på tilsvarende måte som morseremsene som ble brukt i Wheatstone og Creed systemene. En remseleser, styrt av fordeleren kunne derved erstatte den manuelle innskrivingen. Remsen hadde fem posisjoner for hull tilsvarende koden. En sjette rekke med mindre hull bre brukt til en fremtrekkermekanisme. Dette remsesystemet har vært i bruk på fjernskrivere frem til 1980-tallet da fjernskrivere for en stor del gikk ut av bruk. Baudots kodesystem ble senere standardisert som International Telegraph Alphabet Number 1 (ITA1), (CCITT-1).og dannet grunnlaget for det noe modifiserte ''CCITT nr. 2.''
Baudot fikk lite hjelp av det franske telegrafverket til videreutvikling av sitt system og måtte flere ganger finansiere sin egen forskning. I 1880 solgte han endog gullmedaljen som han vant i Exposition Universelle in 1880.
NOMESKO Classification of Surgical Procedures
NOMESKO Classification of Surgical Procedures (ofte forkortet NCSP) er et kodesett for kirurgiske prosedyrer, av enten diagnostisk og terapeutisk karakter, som er utgitt og vedlikeholdes av Nordisk Medicinalstatistisk Komité (NOMESKO).
Regjeringa Bratteli
Regjeringa Bratteli har flere betydninger:
NOMESKO Classification of Surgical Procedures
NCSP forvaltes av Direktoratet for e-helse og oppdateres årlig.
Émile Baudot
Siste år
Baudot giftet seg med Marie Josephine Adelaide Langrognet den 15. januar 1890, men ekteskapet ble kortvarig, hun døde bare tre måneder senere den 9. april 1890.
Allerede da han begynte tjenesten i telegravtjenesten begynte han å få helsemessige plager og han var ofte sykmeldt, en gang så lenge som én måned. Helseplagene fulgte ham hele livet til han døde den 28. mars 1903 i Sceaux, Hauts-de-Seine nær Paris, bare 57 år gammel.
Mimaults patentkrav
I 1874 patenterte den franske telegrafekpeditøren Louis Victor Mimault et telegrafisystem som benyttet fem parallelle linjer. Denne løsningen ble ikke godtatt av det franske telegrafverket, noe som førte til at Mimault modifiserte løsningen med elementer hentet fra Meyers telegrafsystem og oppnådde et nytt patent, noe som telegrafverket forsatt ikke fant formålstjenlig. I mellomtiden hadde Baudot patentert sin prototyp noen uker tidligere.
Mimault hevdet at hans ideer var det genuint nye og gikk til rettssak mot Baudot i 1877. Retten, Tribunal Civil de la Seine innhentet uttalelser fra tre eksperter utenfor telegrafverket. De gav Mimault sin støtte og mente at Baudots innsats måtte regnes som en forbedring av Mimaults løsning. Ingen av oppfinnerne var fornøyd med resultatet. Imidlertid føret det hele til at Mimault måtte betale alle rettskostnader.
Mimault fikk et psykisk problem som endte med at han skjøt og såret to studenter ved École polytechnique, noe han ikke senere ble anklaget for. Mimault fremsatte krav om at hans patent skulle forlenges, om 100.000 Franc og en æresbevisning. En kommisjon som ble ledet av Jules Raynaud sjef for televerkets forskningsavdeling avvist Mimaults krav. Mimault reagerte så sterkt at han skjøt og drepte Raynaud, noe som gav ham 10 år straffearbeid og 20 år i eksil.
Doug Mountjoy
Doug Mountjoy (født 8. juni 1942 i Glamorgan) er en walisisk tidligere profesjonell snookerspiller.
Mountjoy var egentlig gruvearbeider og vokste opp like utenfor Ebbw Vale. Han vant flere amatørturneringer, blant annet det walisiske mesterskapet for amatører to ganger og verdensmesterskapet for amatører i 1976. Etter seieren i verdensmesterskapet startet han som profesjonell.
I 1981 spilte Mountjoy seg frem til finalen i verdensmesterskapet, hvor han tapte 12–18 mot Steve Davis. Neste gang han var i en større finale var i Masters i 1985, hvor han tapte for Cliff Thorburn. Denne sesongen vant han igjen Pot Black. Etter dette falt prestasjonene og han falt ut av topp 16 på verdensrankingen før 1988.
Sesongen 1988/1989 kom til å bli et vendepunkt for Mountjoy. I UK Championship møtte han den unge Stephen Hendry i finalen og vant denne 16–12, dette var første gangen han vant en rankingturnering. I januar vant han Classic etter at han slo landsmannen Wayne Jones. I løpet av to måneder vant han dermed sin andre rankingtittel i løpet av sin tolv år lange karriere.
Som en følge av de gode resultatene klatret han også på verdensrankingen og var for sesongen 1990/1991 rangert som nummer 5. Den beste rangeringen han oppnådde i karrieren.
I 1993 ble Mountjoy diagnostisert med lungekreft etter at han hadde røykt i flere år, han ble imidlertid frisk og fortsatte karrieren frem til 1997.
Chikballapur (distrikt)
Chikballapur (kannada: ಚಿಕ್ಕಬಳ್ಳಾಪುರ ಜಿಲ್ಲೆ ) er et distrikt i den indiske delstaten Karnataka. Distriktets hovedstad er Chikballapur.
Demografi
Ved folketellingen i 2011 var det 1,254,377 innbyggere i distriktet, mot 1,149,007 i 2001. Den urbane befolkningen utgjør 22,26 % av befolkningen.
Barn i alderen 0 til 6 år utgjorde 9,94 % i 2011 mot 13,10 % i 2001. Antallet jenter i den alderen per tusen gutter er 945 i 2011 mot 952 i 2001.
Oplandske Kreditbank
Oplandske Kreditbank var en norsk forretningsbank, etablert på Hamar i 1877. Banken fusjonerte i 1966 med Den norske Creditbank.
Fylkesvei 6812
Fylkesvei 6812 (Fv6812) går mellom Vollsdalen og Skatval sentrum i Stjørdal kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 39 (Nord-Trøndelag).
Slade
Slade er et engelsk rockeband, grunnlagt i Wolverhampton i 1966, som fra grunnleggelsen og fram til 1991 bestod av vokalist/rytmegitarist Noddy Holder (Neville John Holder), bassist Jim Lea (James Whild Lea), gitarist Dave Hill (David John Hill) og trommeslager Don Powell (Donald George Powell). Slade hadde sin storhetstid på 1970-tallet, da bandet var en av de mest suksessfulle gruppene under glamrock-bølgen og ga ut en rekke hitsingler, hvorav alle var skrevet av Holder og Lea. Bandet ble kjent for sitt humoristiske og festorienterte image, Holders spesielle vokalteknikk, gitarist Dave Hills bruk av iøynefallende kostymer og deres bevisste feilstaving av sangtitler. Musikken deres var inspirert av enkel, allsangpreget pubmusikk og mange av låtene deres var skrevet med tanke på deltakelse fra publikum.
Slade ble grunnlagt under navnet The N' Betweens i 1966. I 1969 skiftet de navn til Ambrose Slade og gav ut sitt debutalbum, Beginnings, som stort sett bestod av coverlåter og ikke fikk noen kommersiell suksess. Året etterpå skiftet bandet navn til Slade og ga ut et nytt album, Play It Loud, som heller ikke oppnådde stor suksess til tross for at de fleste låtene på dette albumet var skrevet av bandet selv. I 1971 fikk imidlertid bandet sitt gjennombrudd med singelen «Get Down and Get With It», hvor bandet forsøkte å gjenskape sin live-lyd i studio og rettet seg mot publikum. Dette ble etterfulgt av en rekke hitsingler i løpet av første halvdel av 1970-tallet, hvorav 6 («Coz I Luv You» (1971), «Take Me Bak 'Ome», «Mama Weer All Crazee Now» (1972), «Cum On Feel the Noize», «Skweeze Me, Pleeze Me» og «Merry Xmas Everybody» (1973)) nådde førsteplass i Storbritannia. Totalt hadde Slade 12 topp 5-hits og 17 topp-20 hits mellom 1971 og 1976. I tillegg til de seks førsteplassene hadde de tre andreplasser og to tredjeplasser. British Hit Singles & Albums omtaler Slade som det mest suksessfulle bandet i Storbritannia på 1970-tallet basert på salg av singler. I Norge toppet Slade listene med låtene «Far Far Away» (1974) og «My Oh My» (1983). Slade hadde størst suksess med sine singler, men toppet også den britiske albumlista med studioalbumene Slayed? (1972) og Old New Borrowed and Blue (1974) samt samlealbumet Sladest (1973), mens konsertalbumet Slade Alive! (1972) nådde andreplass.
Til tross for stor suksess i Storbritannia i andre halvdel av 1970-tallet, klarte ikke Slade å slå gjennom i USA. Bandet flyttet derfor til USA i 1975 og konsentrerte seg om å forsøke å oppnå et amerikansk gjennombrudd. På albumet Nobody's Fools fra 1976 forsøkte bandet å ta inspirasjon fra amerikansk musikk på mange låter. Likevel lyktes ikke bandet å få noen suksess av betydning i USA, og samtidig sank bandets popularitet på hjemmebane. Slade forsvant fra hitlistene i andre halvdel av 1970-tallet, men fikk fornyet suksess etter å ha opptrådt på Reading-festivalen i 1980, hvor bandet ble hyret inn som erstatning for Ozzy Osbourne. Bandet klarte deretter å få noen hits utover 1980-tallet, hvorav «Run Runaway» og «My Oh My» fra 1983 var de mest suksessfulle og for første gang også lyktes i å gi bandet et visst fotfeste i USA. Bandets nye popularitet ble imidlertid kortvarig, og i 1988 erklærte bandet en 18-måneders pause. I 1991 gikk bandet igjen sammen og ga ut to nye singler og samlealbumet Wall of Hits, men ble deretter oppløst ettersom Holder og Lea ønsket å trekke seg fra artistlivet. De to gjenværende medlemmene, gitarist Dave Hill og trommeslager Don Powell, gjenopprettet deretter bandet året etterpå med en ny besetning under navnet Slade II. Bandet ga ut et album, Keep on Rockin, i 1994, men har ellers konsentrert seg om liveopptredener. I 2002 skiftet bandet navn tilbake til Slade. I 2020 sluttet Powell i bandet (ifølge ham selv etter å ha blitt sparket av Hill over e-post), og Hill ble med det eneste gjenværende originalmedlem.
Slade har blitt nevnt som en inspirasjonskilde av en rekke senere band, inkludert Kiss, Ramones , The Runaways, Sex Pistols, The Clash, The Jam , The Undertones, Cheap Trick , AC/DC , The Replacements, Def Leppard , Twisted Sister, Quiet Riot, Mötley Crüe, Poison, Nirvana , The Smashing Pumpkins og Oasis. Bandet har solgt over 50 millioner plater.
Madriu-Perafita-Claror
Madriu-Perafita-Claror er et bredalområde i Pyreneene i det sørøstlige Andorra. Det består av dalen Madriu, og sidedalene Perafita og Claror. Området avgrenses i nord av den store Valiradalen som skjærer tvers gjennom Andorra fra øst til vest. I sør grenser området mot Spania. Området er 42,5 km², og utgjør deler av kommunene Encamp, Andorra la Vella, Saint Julia de Loria og Escaldes-Engordany. Det dekker omtrent 9 % av Andorras totale areal.
Dalene er isolerte og uten veiforbindelse, og kan bare nås via til fots langs smale stier. De er et tilholdssted for sjeldne og utrydningstruede dyrearter. Som det første og hittil eneste stedet i Andorra ble dalområdet i 2004 tatt opp på UNESCOs verdensarvliste, verdensarvområdet ble utvidet i 2006.
Isla Margarita
Isla Margarita er en øy i Karibia som tilhører Venezuela. Isla Margaria ligger på nordøstkysten av Venezuela, i Det karibiske hav med hvite sandstrender, fjell, mangrover, korallrev, laguner og mer. Øya har internasjonal flyplass og fergeleie for forbindelse til fastlandet.
På flukt
På flukt var et pedagogisk rollespill og én av de seks hovedaktivitetene til Røde Kors Ungdom, ungdomsorganisasjonen til Norges Røde Kors. Aktiviteten ble startet opp i Norge i 1997 og har hatt årlige rollespill rundt om i hele landet siden da. Det pedagogiske målet med rollespillet er å motvirke fremmedfrykt og rasisme.
Spillet tar for seg hverdagen for millioner av flyktninger og simulerer det å være flyktning. Røde Kors Ungdom arrangerer På flukt for å skape økt forståelse og toleranse. Rollespillet varer i 24 timer og skal gi en forenklet, men likevel realistisk opplevelse av det å være flyktning.
Målgruppen er ungdommer i alderen 13-30, med hovedvekt på konfirmanter, men også folkehøgskoler, videregående skoler og universitet har arrangert På flukt. Det Norad-støttede rollespillet ble avviklet i 2017.
Historie
Andre land hvor På flukt blir arrangert er Sverige, Danmark, Finland, Belgia, Italia, Tyskland og Island.
På flukt ble nedlagt i Norge i 2017.
Struktur
Ved gjennomføringen av et spill vil det være til stede hjelpere, instruktører og spilleder.
Priser
Rollespillet ble i 2007, kåret til verdens beste ungdomsaktivitet i Røde Kors innen arbeid med å fremme mangfold og hindre intoleranse, diskriminering og sosial ekskludering. Prisen ble utdelt 21. november 2007 i Genève på generalforsamlingen til Det internasjonale forbundet av Røde Kors- og Røde Halvmåneforeninger, IFRC.
Masurere
Masurere (polsk: Mazurzy, tysk: Masuren er en lekhitisk språklig etnisk gruppe i Det masoviske voivodskap og Det ermelandskmasuriske voivodskap i Polen.
De stammer fra masoviene (polsk: Mazowszanie, tysk: Masowier), som var polsk nybyggere fra Masovia som flyttet til Hertugdømmet Preussen, særlig under og etter reformasjonen, da disse hovedsakelig er protestanter. På 1800-tallet ble regionen Masuria i Øst-Preussen oppkalt etter folkegruppen.
Det kosmologiske prinsipp
I generell relativitetsteori antar man at universet er uniformt og isotropt (likt i alle rettninger). Dette kalles det kosmologiske prinspipp, og selv om det åpenbart ikke stemmer for vårt solsystem, fungerer det ganske godt i større skalaer